# data[].attributes.headline
ARAHAN: Bincangkan dalam kumpulan dan lengkapkan. Kemudian bentangkan kepada rakan.

# data[].attributes.subject
ARAHAN: Bincangkan dalam kumpulan dan lengkapkan. Kemudian bentangkan kepada rakan.

# data[].attributes.body
K1 - K3: Nyatakan isu yang timbul, pihak yang terlibat dan punca isu tersebut berlaku.
K4 - Terangkan implikasi bagi  pencemaran tersebut dan langkah mengatasi

# data[].attributes.body
JEREBU
ISU:
Pembakaran hutan secara besar-besaran oleh negara jiran iaitu Indonesia telah memberi kesan yang besar kepada negara-negara jiran yang lain seperti Malaysia, Singapura dan Brunei
PIHAK YANG TERLIBAT: Pihak yang terlibat ialah negara jiran seperti Indonesia dan negara yang terkesan akibat daripada perbuatan tersebut ialah Malaysia, Singapura dan Brunei
PUNCA-PUNCA:
1.Pembakaran secara terbuka
2. Asap Dari Kilang
3.Asap Dari Kenderaan
KESAN:
1. Kesan rumah hijau dan pemanasan global
2. Kualiti udara negara akan terjejas
3. Masalah kesihatan rakyat terjejas
4. Sektor ekonomi negara turut terjejas

# data[].attributes.attachment_link.readable_text
KUALA LUMPUR: Malaysia ada hak untuk menuntut pampasan atau ganti rugi dari Indonesia terhadap masalah jerebu yang setiap tahun melanda negara berdasarkan undang-undang antarabangsa, ujar Pakar Undang-Undang Alam Sekitar dari Universiti Kebangsaan Malaysia (UKM), Dr Hanim Kamaruddin.

Jelasnya, mana-mana tindakan undang-undang antarabangsa seumpama itu perlu disertakan dengan bukti yang kukuh.

Bagaimanapun, ketika ini tiada peruntukan khas dalam perundangan domestik atau perjanjian antarabangsa yang boleh diaplikasikan oleh Malaysia untuk mengambil tindakan undang-undang terhadap Indonesia dalam masalah jerebu merentas sempadan ini.

"Namun saya berpendapat dari sudut undang-undang antarabangsa, ada kemungkinan Malaysia mempunyai hak untuk menuntut ganti rugi berdasarkan pembuktian yang jelas dan kukuh selama jerebu ini berlaku.

"Tetapi sebaliknya pula, saya merasakan dari segi mendapatkan pembuktian tersebut dari pihak Indonesia untuk tindakan sebegini juga tidak akan kesampaian kerana ini boleh menjejaskan kedaulatan negara Indonesia di mata ASEAN jika ia didapati memberi maklumat kepada Malaysia," katanya semasa ditemubual Astro AWANI di Fakulti Undang-Undang, UKM, Bangi.

Prinsip tanggungjawab dan akauntabili

Ujarnya, suatu prinsip yang boleh diutarakan dalam ganti rugi adalah berasaskan kepada prinsip tanggungjawab dan akauntabiliti sesebuah negara.

"Maksudnya, pengendalian aktiviti dalam sesebuah negara itu, tidak seharusnya membawa kemudaratan kepada negara jiran.

"Prisip tanggungjawab dan akauntabiliti terhadap Indonesia ini, contohnya, Indonesia tidak seharusnya mencemari alam sekitar negara jiran yang berpunca dari negaranya sendiri dan maka jika didapati telah mencemari pampasan boleh dituntut sekiranya ada kesan awam berikutan aktiviti di Indonesia," tambahnya lagi.

Malah, prinsip seumpama itu telah digunakan ke atas kes-kes antarabangsa sejak tahun 1930-an iaitu antara Amerika Syarikat dan Kanada.

"Kes-kes di peringkat antarabangsa telah mengkaitkan prinsip ini dalam 'Trail Smelter case' pada tahun 1937 di antara US dan Canada dan juga dinyatakan dalam Stokholm Declaration. Walaupun begitu, prinsip ini masih lagi tertakluk kepada kerjasama di antara pihak2 dalam pertikaian .

"Jadi jika Malaysia mahu bawa pertikaian berlandaskan pencemaran jerebu terhasil dari aktiviti yang dijalankan di Indonesia ke Mahkamah Antarabangsa contohnya, International Court of Justice (ICJ)," kata beliau.

Namun Malaysia tidak mampu berbuat apa-apa jika tiada persetujuan dari Indonesia untuk membawa pertikaian itu ke ICJ.

Bawa kes ICJ tidak selari dengan ASEAN Way

Bagaimanapun, tindakan membawa isu berkenaan ke ICJ adalah tidak selari dengan prinsip ASEAN Way yang dilaksanakan selama ini.

"Prinsip ASEAN Way ini sebenarnya tidak membenarkan negara-negara ASEAN untuk campurtangan dalam hal-hal domestik atau hal dalam pengurusan domestik negara ASEAN yang lain. Prinsip ini juga mengutamakan forum berunsurkan musyawarah untuk atasi masalah serantau," katanya.

Justeru, Dr Hanim berpendapat tuntutan ganti rugi yang berasaskan undang-undang antarabangsa itu tidak akan berlaku kerana prinsip ASEAN Way serta mengambil kepentingan kedua-dua pihak atau lebih.

"Jika berasaskan kepada the ASEAN Way, satu cara lain yang mungkin efektif bagi Malaysia ialah dengan memeterai satu perjanjian dua hala dengan Kerajaan Indonesia supaya mengambil langkah yang sesuai bagi mengehadkan atau mengurangkan pencemaran tertentu yang berpunca daripada fenomena jerebu.

"Cadangan model ini adalah dengan berdasarkan US-Canada Air Quality Agreement 1991 yang merupakan salah satu pilihan yang harus dipertimbangkan oleh Malaysia dan Indonesia untuk mencegah kemerosotan kualiti udara di kedua-dua negara disebabkan oleh kebakaran terbuka," kata beliau.

Perjanjian dengan mana-mana negara

Selain itu, Malaysia juga boleh mengadakan perjanjian dengan mana-mana negara yang mempunyai syarikat induk yang berpangkalan di Malaysia dan mempunyai anak syarikat dalam negara jiran.

"Sekiranya anak syarikat tersebut didapati terlibat dengan kes pencemaran jerebu, maka Malaysia boleh mengambil tindakan undang-undang terhadap syarikat induk atau/dan anak syarikat itu sekali.

"Perkara ini lebih mudah dilaksanakan kerana anak syarikat tersebut mempunyai hubungan secara langsung dengan pejabat induk mereka yang berpangkalan di Malaysia," tambahnya.

Pendekatan ini katanya, diharap dapat menjadi satu alternatif penyelesaian terhadap isu jerebu di rantau ASEAN.

Contohi Singapura atasi isu jerebu

Sementara itu, Malaysia boleh mencontohi langkah Singapura yang menggubal Akta Pencemaran Jerebu Rentas Sempadan 2014 bagi menyelesaikan masalah jerebu mereka yang berkaitan.

"Akta ini sebenarnya memberi kuasa kepada Singapura untuk mengambil tindakan terhadap jerebu atau syarikat yang menyebabkan masalah jerebu di Singapura termasuk syarikat yang tidak beroperasi di Singapura atau tidak berdaftar di Singapura.

"Akta ini juga membolehkan tindakan sivil diambil oleh pihak awam di atas kerosakan awam yang dialami masyarakat Singapura semasa terjadi jerebu," ujar beliau

Bagaimanapun, terdapat kekangan yang akan dihadapi jika langkah berkenaan dilakukan Malaysia termasuk cabaran untuk mengenal pasti syarikat yang menyebabkan jerebu berlaku.

"Ia berikutan semua peta dan bukti pembakaran perlu mendapat kerjasama dari negara penyebab," jelas Dr Hanim.

Singapura adalah antara negara yang teruk terjejas akibat jerebu pada tahun 2015.

# data[].attributes.attachment_link.title
Jerebu: Malaysia ada hak tuntut ganti rugi dengan Indonesia | Astro Awani

# data[].attributes.attachment_link.description
KUALA LUMPUR: Malaysia ada hak untuk menuntut pampasan atau ganti rugi dari Indonesia terhadap masalah jerebu yang setiap tahun melanda negara berdasarkan undang-undang antarabangsa, ujar Pakar Undang-Undang Alam Sekitar dari Universiti Kebangsaan Malaysia (UKM), Dr Hanim Kamaruddin. Jelasnya, mana-mana tindakan undang-undang antarabangsa seumpama itu perlu disertakan dengan bukti yang kukuh.

# data[].attributes.body
PENCEMARAN LAUT
ISU:

Penumpahan minyak dan pembuangan sampah sarap.

PIHAK YANG TERLIBAT:

Kapal tangki minyak Jepun yang terlibat dengan pelanggaran

Kebanyakannya negara maju seperti Amerika Syarikat, United Kingdom, Jepun dan sebagainya

PUNCA-PUNCA:

Kebocoran tangki minyak

pembuangan sisa industri

kemalangan antara kapal laut

Pembuangan sampah sarap

Aktiviti cari gali minyak

Pembuangan sisa kimia

(http://sarjana.tripod.com/cemar1.html)

# data[].attributes.body
SISA PLASTIK

ISU : Kegiatan penyeludupan masuk sisa plastik tercemar ke negara ini walaupun kegiatan tersebut telah diharamkan oleh kerajaan sejak tahun lalu.
- kegiatan ini terbongkar susulan penemuan 24 kontena di Pelabuhan Barat yang mengandungi sisa plastik tercemar yang tidak boleh dikitar semula
-siasatan awal mendapati semua sisa plastik tercemar ini akan dihantar ke kilang kitar semula yang beroperasi secara haram di seluruh negara.
(https://www.bharian.com.my/berita/kes/2019/04/556413/kegiatan-seludup-sisa-plastik-tercemar-terus-berlaku)

PIHAK YANG TERLIBAT:
- Pihak yang bertanggungjaab mengeluarkan lesen = Jabatan Pengurusan Sisa Pepejal Negara
(http://jpspn.kpkt.gov.my/index.php/pages/view/145)
- 62 syarikat
-  Menteri Tenaga, Sains, Teknologi, Alam Sekitar dan Perubahan Iklim (MESTECC)

Artikel Penuh : https://www.sinarharian.com.my/article/50426/BERITA/Nasional/Tiga-negara-sedia-terima-kembali-89-kontena-sampah-sisa-plastik

PUNCA-PUNCA:
1. Menginginkan keuntungan
-melakukan urusan import sisa plastik dengan negara luar supaya dapat menjana keuntungan yang berlipat ganda dengan mudah
-Contoh:Import sisa plastik dari negara-negara luar seperti UK,Australia dan Amerika Syarikat
2.Penyeludupan masuk sisa plastik tercemar
-Sisa plastik tercemar diseludup dan dihantar ke kilang kitar semula yang beroperasi secara haram.
-Contoh :Penemuan 24 kontena di Pelabuhan Barat,Pelabuhan Klang mengandungi sisa plastik tercemar yang tidak boleh dikitar semula

# data[].attributes.body
KESAN DAN LANGKAH

LANGKAH
1. Mengadakan Perjanjian ASEAN
-Melalui perjanjian ini negara-negara serantau bersepadu bekerjasama untuk menangani isu pencemaran rentas sempadan.

2. Menubuhkan Pusat Koordinasi ASEAN (ACC)
-memudahkan kerjasama dan
koordinasi antara pihak-pihak yang terlibat bagi menangani
isu pencemaran rentas sempadan.
- Sebagai contoh koordinasi Jabatan Bomba dan Penyelamat
Malaysia dan Agensi Pengurusan Bencana Nasional
Indonesia

3. Meningkatkan kesedaran masyarakat serantau
- Media massa ASEAN menyedarkan masyarakat agar tidak melakukan pencemaran.
- Memberikan pendidikan awal terhadap kepentingan
penjagaan alam sekitar

KESAN
1. Kesan ke atas alam sekitar
-Gangguan ke atas alam semulajadi yang akan menjejaskan proses fotosintesis tumbuhan

2. Kesan ke atas hidupan akuatik
-Merosakkan rantaian dan siratan makanan hidupan akuatik
-Tumbuhan air, alga dan plankton akan mati

# data[].attributes.attachment_link.readable_text
PUTRAJAYA - Lima negara ASEAN - Brunei Darussalam, Indonesia, Malaysia, Singapura dan Thailand, berikrar untuk sama berwaspada, memantau dan meningkatkan langkah-langkah pencegahan bagi meminimakan sebarang kejadian jerebu rentas sempadan semasa cuaca panas dan kering di antara bulan Ogos dan Oktober ini.

Kementerian Tenaga, Sains, Teknologi, Alam Sekitar dan Perubahan Iklim (Mestecc) dalam satu kenyataan berkata kesepakatan itu dicapai dalam mesyuarat ke-21 Jawatankuasa Pemandu Menteri Sub-Serantau (MSC) Mengenai Pencemaran Jerebu Merentasi Sempadan di Brunei Darussalam, Selasa lepas.

Menurutnya kelima-lima negara juga bersetuju meningkatkan kerjasama menangani pencemaran jerebu merentas sempadan secara berkesan melalui pelaksanaan Pelan Tindakan Jerebu Merentas Sempadan.

"MSC juga bersetuju meningkatkan koordinasi serantau melalui pelaksanaan projek-projek kerjasama antarabangsa melibatkan program menangani jerebu rentas sempadan, pelaksanaan pengurusan hutan secara berkekalan dan konservasi kawasan tanah gambut," menurutnya di sini hari ni.

Selain itu Mestecc berkata negara-negara anggota MSC turut mengesahkan kesediaan mereka untuk memberi bantuan teknikal berupa peralatan dan sumber tenaga manusia apabila diperlukan oleh negara ahli sekiranya berlaku kebakaran hutan berskala besar yang menyebabkan jerebu rentas sempadan.

Menurut Mestecc, MSC juga mengulangi komitmen untuk mencapai objektif dan prinsip Perjanjian ASEAN mengenai Pencemaran Jerebu Merentas Sempadan bagi mencapai sasaran 'ASEAN Tanpa Jerebu' menjelang 2020, di samping meneruskan program-program pembangunan kapasiti dan latihan dalam kalangan negara anggota dalam menangani jerebu rentas sempadan.

Dalam pada itu, katanya mesyuarat itu juga membincangkan antaranya laporan keadaan cuaca semasa di rantau ASEAN.

"ASEAN Specialised Meteorological Centre (ASMC) yang berpusat di Singapura telah melaporkan bahawa rantau ASEAN dijangka mengalami keadaan cuaca yang neutral tanpa El Nino atau La Nina pada bulan Ogos hingga Oktober tahun ini," katanya.

Bagaimanapun katanya selatan rantau ini dijangka mengalami kekurangan taburan hujan terutamanya di Malaysia, Singapura dan Sumatera, Indonesia dengan cuaca yang lebih panas dan kering bagi tempoh Ogos hingga Oktober 2019.

Selain itu, Mestecc berkata kelima-lima negara MSC telah membentangkan tindakan yang diambil dalam menangani kejadian kebakaran dan jerebu di negara masing-masing.

"Secara amnya, kebanyakan kejadian kebakaran di negara ahli MSC adalah berpunca daripada kebakaran hutan dan tanah gambut disebabkan cuaca panas dan kering yang melanda selatan rantau ASEAN," katanya.

Di peringkat domestik, Mestecc berkata Malaysia telah melaksanakan segala usaha antaranya melalui pengaktifan Pelan Tindakan Pembakaran Terbuka Kebangsaan.

Pada mesyuarat itu, Malaysia diawakili oleh Timbalan Menteri Tenaga, Sains, Teknologi, Alam Sekitar dan Perubahan Iklim, Isnaraissah Munirah Majilis. - Bernama

# data[].attributes.attachment_link.title
Lima negara ikrar tingkat langkah pencegahan jerebu rentas sempadan

# data[].attributes.attachment_link.description
PUTRAJAYA - Lima negara ASEAN - Brunei Darussalam, Indonesia, Malaysia, Singapura dan Thailand, berikrar untuk sama berwaspada, memantau dan meningkatkan langkah-langkah pencegahan bagi meminimakan sebarang kejadian jerebu rentas sempadan semasa cuaca panas dan kering di antara bulan Ogos dan Oktober ini.